Č. p.: SPSČ-OZ2-2023/000558-002

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, sekcia personálnych a sociálnych činností, odbor zdravotníctva

**Adresa:** Pribinova 2, 812 72 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Eva Vráblová

**Telefón:** +421 961056039

**E-mail:** eva.vrablova@minv.sk

**URL zverejnenej zákazky:** <https://josephine.proebiz.com/sk/tender/32692/summary>;

# Opis

**Názov zákazky:** Veterinárne prístroje

**Druh zákazky:** §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

**CPV:** 33100000-1 Zdravotnícke vybavenie,

60000000-8 Dopravné služby

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti. Výsledkom verejného obstarávania bude objednávka.

**Miesto dodania tovaru:**

Ministerstvo vnútra Slovenskej republiky, Veterinárna ambulancia, Vápencová 36, SOŠ PZ, Bratislava.

**Termín splnenia zákazky:**

Na predmet zákazky bude vystavená objednávka s termínom dodania do **6 týždňov** od doručenia záväznej objednávky.

**Opis predmetu zákazky:**

Predmetom zákazky je dodanie veterinárnych prístrojov pre odbor kynológie a hipológie PPZ na zabezpečenie zdravotnej starostlivosti a veterinárnej ochrany špeciálnymi prípravkami:

|  |  |  |  |
| --- | --- | --- | --- |
| **Por. č.** | **Názov** | **Technické parametre - minimálne požiadavky** | **Počet ks** |
|  |  |  |  |
| **1** | Elektrochirurgická jednotka / elektrokauter | -možnosť využiť pre monopolárne alebo bipolárne elektrochirurgické operácie -max výkon minimálne 100 Watt -kompletné príslušenstvo pre okamžité využitie prístroja vo všetkých režimoch | **1** |
| **2** | Digitálny mikroskop | - trinokulárny model - max zväčšenie minimálne 1000x - možnosť vizualizácie mikroskopického zobrazenia pomocou kamerového systému a monitoru | **1** |
| **3** | Digitálna centrifúga | - otáčky min v rozsahu od 300 do 4500 ot./min - kapacita minimálne 6 skúmaviek - možnosť použiť pre skúmavky minimálne s objemom od 3 do 15 ml - nastaviteľný čas cyklu | **1** |
| **4** | Digitálna veterinárna váha | - max hmotnosť min 120 kg - plocha váženia min 500 x 900 mm - protišmyková plocha váženia - podsvietený displej | **3** |

Verejný obstarávateľ požaduje, aby bolo v cene zahrnuté:

V cene jedného kusu musia byť započítané všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené s dodaním tovaru.

V cenovej ponuke musia byť uvedené všetky náklady spojené s dopravou a tovarom, ktoré si môže uchádzač účtovať voči verejnému obstarávateľovi: balné, vyskladnenie, uskladnenie, kilometrovné, nakládka, dezinfekcia, vykládka (napr. hydraulickou rukou), stojné, technické revízie, návod na používanie v slovenskom jazyku, zaškolenie a pod..

Ocenený musí byť každý kus prístroja jednotkovou cenou, t. j. vyplnená príloha k Výzve.

Verejný obstarávateľ požaduje na dodaný tovar záruku min. 24 mesiace. Záruka začína plynúť dňom dodania na miesto dodania, t. j. odo dňa uvedenom v dodacom liste.

Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V prípade, že dodaný tovar vykazuje preukázateľné vady, nedostatočnú kvalitu, rozdiel v množstve a zámenu tovaru, dodávateľ je povinný na vlastné náklady odviezť a dodať nový tovar. K neprevzatiu tovaru bude spísaný protokol, z ktorého bude zrejmý dôvod, pre ktorý nebol tovar prevzatý a bude uvedený náhradný termín dodania nového tovaru. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky

Predpokladaná hodnota zákazky zistená prieskumom trhu je maximálne **4.156,00** EUR bez DPH za celý predmet zákazky. Cena je vrátane všetkých nákladov na dodanie na miesto dodania vrátane dopravy a balného.

Cena počas trvania zákazky musí byť pevná a konečná, uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/32692/summary.

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

Uchádzači predložia doklady, ktorými sa preukazuje splnene podmienok účasti, neoverená kópia dokladu o oprávnení dodávať tovar:

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní.
2. čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením.

# Kritériá vyhodnotenia ponúk

Najnižšia cena, predloženie dokladov a príloh požadovaných vo Výzve.

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšie uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Prílohy: 3

V Bratislave, dňa 11.1.2023

MUDr. Adriana Jóbová v.r.

.................................

Meno a priezvisko

vedúceho zamestnanca

Príloha č.1 k SPSČ-OZ2-2023/000558-002

Súhlas so spracovaním osobných údajov

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

xxxxxxxxxxxxxx

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

...............................................................

meno priezvisko a podpis

štatutárneho zástupcu uchádzača

Príloha č.2 k SPSČ-OZ2-2023/000558-002

Čestné vyhlásenie

Týmto ako uchádzač v zákazke:

xxxxxxxxxxxxxx

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

...............................................................

meno priezvisko a podpis

štatutárneho zástupcu uchádzača[[1]](#footnote-1)

Príloha č.3 k SPSČ-OZ2-2023/000558-002

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Názov** | **Technické parametre - minimálne požiadavky** | **Počet ks** | **Jednotková cena bez DPH** | **Cena celkom bez DPH** | **Výška DPH v %** | **Cena celkom s DPH** | **Poznámka- vlastný návrh plnenia** |
|  |  |  |  |  |  |  |  |  |
| **1** | Elektrochirurgická jednotka / elektrokauter | -možnosť využiť pre monopolárne alebo bipolárne elektrochirurgické operácie -max výkon minimálne 100 Watt -kompletné príslušenstvo pre okamžité využitie prístroja vo všetkých režimoch | **1** |  |  |  |  |  |
| **2** | Digitálny mikroskop | - trinokulárny model - max zväčšenie minimálne 1000x - možnosť vizualizácie mikroskopického zobrazenia pomocou kamerového systému a monitoru | **1** |  |  |  |  |  |
| **3** | Digitálna centrifúga | - otáčky min v rozsahu od 300 do 4500 ot./min - kapacita minimálne 6 skúmaviek - možnosť použiť pre skúmavky minimálne s objemom od 3 do 15 ml - nastaviteľný čas cyklu | **1** |  |  |  |  |  |
| **4** | Digitálna veterinárna váha | - max hmotnosť min 120 kg - plocha váženia min 500 x 900 mm - protišmyková plocha váženia - podsvietený displej | **3** |  |  |  |  |  |
|  | **SPOLU** | |  |  | 0,00 |  | **0,00** |  |

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)